A Közlekedési Közösséget létrehozó

SZERZŐDÉS

A szerződő felek:

AZ EURÓPAI UNIÓ (a továbbiakban: „az Unió” vagy „az Európai Unió”)

és

A DÉLKELET-EURÓPAI FELEK, az Albán Köztársaság, Bosznia-Hercegovina, Macedónia Volt Jugoszláv Köztársaság, Koszovó (*1) (a továbbiakban: Koszovó), Montenegró, a Szerb Köztársaság,

az összes fent említett fél a továbbiakban együttesen: „a szerződő felek”.

ÉPÍTVE a délkelet-európai regionális közlekedési törzshálózat fejlesztéséről szóló, 2004. június 11-én Luxembourgban aláírt egyetértési megállapodás keretében végzett munkára, és TUDOMÁSUL VÉVE, hogy ez az egyetértési megállapodás a továbbiakban már nem releváns;

FELISMERVE a nemzetközi közlekedés integrált jellegét, és AZZAL AZ ÓHAJJAL, hogy az Európai Unió és a délkelet-európai felek között Közlekedési Közösség jöjjön létre a szerződő felek közlekedési piacának a vonatkozó uniós vívmányok alapján történő fokozatos integrációja keretében;

FIGYELEMBE VÉVE, hogy a Közlekedési Közösséggel kapcsolatos szabályok a Közlekedési Közösség területén többoldalúan alkalmazandók, valamint hogy ezért ezzel összefüggésben különleges szabályokat kell megállapítani;

FIGYELEMMEL az ideiglenes megállapodásra és a gyakorlati intézkedésekről szóló megállapodásra, melyet a Görög Köztársaság és Macedónia Volt Jugoszláv Köztársaság 1995-ben írt alá;

EGYETÉRTVE abban, hogy a Közlekedési Közösség szabályainak az e szerződés I. mellékletében felsorolt, az Európai Unióban hatályos, az Európai Unióról szóló szerződésnek és az Európai Unió működéséről szóló szerződésnek megfelelő vonatkozó jogszabályokon kell alapulniuk, FIGYELEMBE VÉVE az e jogszabályokban foglalt módosításokat, többek között az „Európai Közösség” kifejezésnek az „Európai Unió” kifejezéssel történő felváltását;

SZEM ELŐTT TARTVA, hogy a közlekedési piacok integrációját nem lehet egyetlen lépésben elérni, csak korlátozott ideig érvényes konkrét rendelkezések révén megvalósuló átmenettel;

HANGSÚLYOZVA, hogy a fuvarozókat a közlekedési infrastruktúrához való hozzáférésük tekintetében megkülönböztetésmentes módon kell kezelni;

SZEM ELŐTT TARTVA az egyes délkelet-európai felek azon óhaját, hogy közlekedésre és a kapcsolódó kérdésekre vonatkozó jogszabályaikat összhangba hozzák az Európai Unió megfelelő jogszabályaival, és ennek részeként az uniós vívmányok jövőbeni fejlődésével;

FELISMERVE az ezzel összefüggő technikai segítségnyújtás jelentőségét;

SZEM ELŐTT TARTVA a környezet védelmének és az éghajlatváltozás elleni küzdelemnek a szükségességét, valamint azt, hogy a közlekedési ágazat fejlődésének fenntarthatónak kell lennie;

SZEM ELŐTT TARTVA azt, hogy figyelembe kell venni a Közlekedési Közösség szociális dimenzióját, valamint ki kell alakítani a szociális párbeszéddel kapcsolatos struktúrákat a délkelet-európai felek körében;

SZEM ELŐTT TARTVA a délkelet-európai felek európai perspektíváit, amelyet számos közelmúltbeli európai tanácsi csúcstalálkozó is megerősített;

MEGÁLLAPÍTVA, hogy Macedónia Volt Jugoszláv Köztársaság, Montenegró, a Szerb Köztársaság és az Albán Köztársaság az Európai Unió tagjelölt országai, valamint hogy Bosznia-Hercegovina is csatlakozási kérelmet nyújtott be;

MEGÁLLAPÍTVA, hogy az e szerződés alapján a koszovói hatóságok által kibocsátott dokumentumok beérkeztetésekor az Európai Unió tagállamainak belső eljárásai alkalmazhatók;

TUDOMÁSUL VÉVE a tagjelölt és a potenciális tagjelölt országok elszántságát az Európai Unióhoz való közeledés és az uniós vívmányok végrehajtása tekintetében, különösen a közlekedés területén,

ÚGY HATÁROZTAK, HOGY KÖZLEKEDÉSI KÖZÖSSÉGET HOZNAK LÉTRE:

1. cikk

Célok és alapelvek

1. E szerződés célja az Európai Unió és a délkelet-európai felek között a közúti, vasúti, belvízi és tengeri közlekedés terén egy Közlekedési Közösség létrehozása, valamint a közlekedési hálózat továbbfejlesztése, a továbbiakban: a Közlekedési Közösség. A Közlekedési Közösség a délkelet-európai felek közlekedési piacainak a vonatkozó uniós vívmányok alapján az uniós közlekedési piacba történő fokozatos integrációján alapul, többek között a műszaki szabványok, a kölcsönös átjárhatóság, a biztonság, a védelem, a forgalomirányítás, a szociális politika, a közbeszerzés és a környezetvédelem területén, a légi közlekedés kivételével valamennyi közlekedési mód tekintetében. E célból e szerződés rögzíti a szerződő felek között a következőkben meghatározott feltételek mellett alkalmazandó szabályokat. Az említett szabályok közé tartoznak az I. mellékletben felsorolt jogi aktusokban megállapított rendelkezések is.

2. E szerződés rendelkezéseit annyiban kell alkalmazni, amennyiben azok a közúti, vasúti, belvízi, tengeri közlekedésre és közlekedési hálózatokra – egyebek mellett a repülőtéri infrastruktúrára –, vagy az I. mellékletben említett kapcsolódó kérdésekre vonatkoznak.

3. Ez a szerződés a Közlekedési Közösség általános működését előíró cikkekből (a továbbiakban: a szerződés főszövege), a mellékletekből – köztük a szerződés főszövege keretén belül a szerződő felek viszonyában alkalmazandó európai uniós jogi aktusokat tartalmazó I. mellékletből –, valamint a jegyzőkönyvekből áll, melyekből valamennyi délkelet-európai fél tekintetében legalább egy készült az adott fél tekintetében alkalmazandó átmeneti rendelkezések rögzítése céljából.

2. cikk

1. E szerződés alkalmazásában:

2. Az „ország”, „nemzeti”, „állampolgárok” vagy „terület” szavak használata nem érinti az egyes szerződő felek nemzetközi jogi státuszát.

3. cikk

1. A II. melléklettel összhangban kiigazított I. mellékletben vagy a regionális irányítóbizottság határozataiban említett vagy foglalt jogi aktusok alkalmazandó rendelkezései a szerződő felekre nézve kötelező erejűek.

2. Az ilyen rendelkezéseket az alábbiak szerint kell beépíteni a délkelet-európai felek belső jogrendjébe:

3. Amennyiben az (1) bekezdésben említett jogi aktusok rendelkezéseiből fakadóan az uniós tagállamok számára kötelezettségek keletkeznek, ezeket a kötelezettségek egy, az Európai Unióban érvényes szabályok szerint elfogadott olyan határozatot követően kell alkalmazni az uniós tagállamokra, amely figyelembe veszi az I. mellékletben említett európai uniós jogi aktusok délkelet-európai felek által történő teljes körű végrehajtásának európai bizottsági értékelését.

4. cikk

A szerződő felek minden olyan szükséges – általános vagy konkrét – intézkedést megtesznek, amely szükséges az e szerződésből fakadó kötelezettségek teljesítéséhez, és tartózkodnak minden olyan intézkedéstől, amely veszélyeztetheti e szerződés céljainak elérését.

5. cikk

Szociális kérdések

A délkelet-európai felek végrehajtják az I. mellékletben meghatározott, közlekedésre vonatkozó szociális vívmányokat. A Közlekedési Közösség erősíti és előmozdítja a szociális párbeszédet és a szociális dimenziót, egyrészt a szociális kérdésekkel és a munkavállalók alapvető jogaival kapcsolatos uniós vívmányokra való hivatkozás révén, másrészt az Európai Gazdasági és Szociális Bizottságnak és a közlekedési ágazatban tevékenykedő nemzeti és európai szociális partnereknek a megfelelő szinten történő bevonásával.

6. cikk

Környezet

A délkelet-európai felek a közlekedés tekintetében végrehajtják a vonatkozó környezetvédelmi vívmányokat, különös tekintettel a stratégiai környezeti vizsgálatra, a környezeti hatásvizsgálatra, valamint a természetvédelmi, a vízzel kapcsolatos és a levegőminőséggel kapcsolatos irányelvekre, összhangban az I.6. mellékletben meghatározottakkal.

7. cikk

Közbeszerzés

A délkelet-európai felek a közlekedés tekintetében végrehajtják a vonatkozó közbeszerzési vívmányokat, összhangban az I.7. mellékletben meghatározottakkal.

8. cikk

Infrastruktúra

1. A transzeurópai közlekedési hálózat (TEN-T) átfogó és törzshálózatának Nyugat-Balkánra vonatkozó indikatív kiterjesztésével kapcsolatos térképeket e szerződéshez az I.1. mellékletben csatolták. A regionális irányítóbizottság évente jelentést tesz a Miniszteri Tanácsnak az e szerződésben leírt TEN-T megvalósításáról. A regionális irányítóbizottságot technikai bizottságok segítik a jelentés elkészítésében.

2. A Közlekedési Közösség összhangban az I.1. mellékletben meghatározottakkal, az (EU) 2016/758 felhatalmazáson alapuló bizottsági rendeletnek (1) megfelelően támogatja a TEN-T átfogó és törzshálózatának Nyugat-Balkánra vonatkozó indikatív kiterjesztését. Figyelembe veszi a szerződő felek által kötött, kapcsolódó két- és többoldalú megállapodásokat, ideértve a szűk keresztmetszetek megszüntetéséhez, valamint a nemzeti hálózatok és az uniós TEN-T hálózatok összekapcsolásának előmozdításához szükséges kulcsfontosságú kapcsolatok és összeköttetések fejlesztését.

9. cikk

1. A Közlekedési Közösség kétévente öt évre szóló folyamatos munkatervet dolgoz ki a TEN-T átfogó és törzshálózatának Nyugat-Balkánra vonatkozó indikatív kiterjesztésének és a regionális érdeklődésre számot tartó azon kiemelt projekteknek a legjobb uniós gyakorlattal összhangban történő meghatározása céljából, amelyek a gazdaság, a térbeli integráció, a környezeti és társadalmi hatások, valamint a társadalmi kohézió tekintetében hozzájárulnak a kiegyensúlyozott fenntartható fejlődéshez.

2. Az ötéves időszakra szóló folyamatos munkaterv:

3. A Közlekedési Közösség támogatja a szükséges tanulmányok és elemzések elvégzését, különösen a gazdasági életképesség, a műszaki előírások, a környezeti hatások, a szociális következmények és a finanszírozási mechanizmusok terén.

4. Az állandó titkárság létrehoz egy információs rendszert, amelyet a döntéshozók fognak használni a TEN-T átfogó és törzshálózatának Nyugat-Balkánra vonatkozó indikatív kiterjesztése feltételeinek és teljesítményének nyomon követésére és felülvizsgálatára.

10. cikk

A délkelet-európai felek hatékony forgalomirányítási rendszereket, többek között intermodális rendszereket és intelligens közlekedési rendszereket alakítanak ki.

11. cikk

Vasúti közlekedés

1. Az e szerződés, valamint az I. mellékletben meghatározott vonatkozó jogi aktusok hatályán belül és az azokban foglalt feltételek szerint az uniós tagállamok vagy a délkelet-európai felek valamelyike által engedélyezett vasúti társaságok nemzetközi vasúti személyszállítási vagy árufuvarozási szolgáltatások működtetése céljából hozzáférésre jogosultak valamennyi uniós tagállam és délkelet-európai fél infrastruktúrájához.

2. Az e szerződés, valamint az I. mellékletben meghatározott vonatkozó jogi aktusok hatályán belül és az azokban foglalt feltételek szerint nem vonatkoznak korlátozások az Unió vagy valamely tagállam illetékes hatósága vagy egy délkelet-európai fél által kiadott vasúti társasági engedélyek, biztonsági tanúsítványok, mozdonyvezetői tanúsítási dokumentumok, valamint vasútijármű-engedélyek érvényességére.

12. cikk

Közúti közlekedés

A délkelet-európai felek elősegítik a közúti szállítási műveletek hatékonyságát és biztonságosságát. A szerződő felek közötti együttműködés célja az Európai Unió közúti közlekedésre vonatkozó szabványaihoz és szakpolitikáihoz történő közelítés, különösen az I. mellékletben említett közúti közlekedési vívmányok végrehajtása révén.

13. cikk

Belvízi közlekedés

A délkelet-európai felek elősegítik a belvízi szállítási műveletek hatékonyságát és biztonságosságát. A szerződő felek közötti együttműködés célja az Európai Unió belvízi közlekedésre vonatkozó szabványaihoz és szakpolitikáihoz történő közelítés, különösen az I. mellékletben foglalt jogi aktusok délkelet-európai felek által történő végrehajtása révén.

14. cikk

Tengeri közlekedés

A szerződő felek elősegítik a tengeri szállítási műveletek hatékonyságát és biztonságosságát. A szerződő felek közötti együttműködés célja az Európai Unió tengeri közlekedésre vonatkozó szabványaihoz és szakpolitikáihoz történő közelítés, különösen az I. mellékletben foglalt jogi aktusok délkelet-európai felek által történő végrehajtása révén.

15. cikk

Az adminisztratív eljárások megkönnyítése

1. A szerződő felek megkönnyítik az egyik vámterületről a másikra történő áthaladásra vonatkozó adminisztratív eljárásokat (alaki követelmények) az egyrészről az Európai Unió, másrészről az egyes délkelet-európai felek között alkalmazandó megállapodások vámügyi együttműködésre vonatkozó rendelkezéseinek megfelelően.

2. Ugyanezzel a céllal a délkelet-európai felek megkönnyítik az egyik vámterületről a másikra történő áthaladásra vonatkozó közigazgatási eljárásokat a közöttük alkalmazandó megállapodások vámügyi együttműködésre vonatkozó rendelkezéseinek megfelelően.

16. cikk

Megkülönböztetésmentesség

E szerződés alkalmazási területén és e megállapodás különös rendelkezéseinek sérelme nélkül, tilos az állampolgárság alapján történő megkülönböztetés.

17. cikk

Verseny

1. E szerződés alkalmazási területén a III. melléklet rendelkezései alkalmazandóak. Amennyiben más megállapodás, például társulási megállapodás is tartalmaz versenyre és állami támogatásokra vonatkozó szabályokat két vagy több szerződő fél között, az érintett felek viszonylatában az említett szabályokat kell alkalmazni.

2. A 18., a 19. és a 20. cikk nem alkalmazandó a III. melléklet azon rendelkezései tekintetében, amelyek a versenyre vonatkoznak. Az állami támogatások tekintetében az említett cikkeket alkalmazni kell.

18. cikk

Végrehajtás

1. A (2) bekezdés sérelme nélkül, valamennyi szerződő fél biztosítja, hogy az e szerződésből, különösen az I. mellékletben meghatározott jogi aktusokból fakadó jogok nemzeti bíróságok előtt érvényesíthetők legyenek.

2. Az Európai Unió által elfogadott és az I. mellékletben meghatározott jogi aktusok jogszerűségét érintő bármely kérdés kizárólag az Európai Unió Bíróságának (a továbbiakban: a Bíróság) hatáskörébe tartozik.

19. cikk

Értelmezés

1. Mindaddig, amíg e szerződés rendelkezései és az I. mellékletben meghatározott jogi aktusok rendelkezései a lényeget illetően megegyeznek az Európai Unióról szóló szerződés és az Európai Unió működéséről szóló szerződés vonatkozó szabályaival, illetve az említett szerződések alapján elfogadott jogi aktusokkal, ezeket a rendelkezéseket végrehajtásuk és alkalmazásuk során a Bíróság és az Európai Bizottság által e szerződés aláírása előtt hozott vonatkozó döntésekkel, illetve határozatokkal összhangban kell értelmezni. Az e szerződés aláírását követően hozott döntésekről és határozatokról a szerződő felek értesítést kapnak. A szerződés megfelelő működése érdekében a szerződő felek kérésére a technikai bizottságok által segített regionális irányítóbizottság meghatározza az ilyen döntések és határozatok következményeit. A meglévő értelmezéseket e szerződés aláírása előtt eljuttatják a délkelet-európai felekhez. A regionális irányítóbizottság ezen eljárás keretében hozott határozatainak összhangban kell lenniük a Bíróság esetjogával.

2. Amennyiben e szerződés, az I. mellékletben meghatározott jogi aktusok rendelkezései vagy az azok aqlapján elfogadott jogi aktusok rendelkezései (melyek lényegileg megegyeznek az Európai Unióról szóló szerződés és az Európai Unió működéséről szóló szerződés vonatkozó szabályaival, illetve az említett szerződések alapján elfogadott jogi aktusokkal) tekintetében értelmezési kérdés merül fel egy délkelet-európai fél bírósága vagy törvényszéke előtt folyamatban lévő ügyben, az említett bíróság, amennyiben úgy ítéli meg, hogy ítélete meghozatalához a kérdésre vonatkozóan döntésre van szüksége, a IV. melléklettel összhangban a Bírósághoz fordul. Egy délkelet-európai fél a IV. melléklettel összhangban dönthet úgy, hogy előírja bíróságai és törvényszékei számára e rendelkezés alkalmazásának mértékét és módját. Az ilyen döntésről értesíteni kell a letéteményest és a Bíróságot. A letéteményes tájékoztatja a többi szerződő felet. A Bíróság előzetes döntése kötelező erejű azon délkelet-európai fél bíróságai számára, amelyek eljárnak abban az ügyben, amellyel kapcsolatban a kérdés felmerült.

20. cikk

Új jogszabályok

1. Ez a szerződés nem érinti az egyes délkelet-európai felek azon jogát, hogy a megkülönböztetésmentesség elvével és e cikk rendelkezéseivel összhangban egyoldalúan új jogszabályokat fogadjanak el vagy módosítsák a közlekedésre vagy az I. mellékletben említett bármely kapcsolódó területre vonatkozó meglévő jogszabályaikat. A délkelet-európai felek kizárólag ezzel a szerződéssel összhangban lévő jogszabályokat fogadhatnak el.

2. Amint egy délkelet-európai fél új jogszabályt fogad el vagy módosítja meglévő jogszabályait, erről a regionális irányítóbizottságon keresztül legkésőbb egy hónapon belül tájékoztatja a többi szerződő felet. Az érintett technikai bizottság bármely szerződő fél kérésére két hónapon belül megvitatja az ilyen új jogszabálynak vagy módosításnak az e szerződés megfelelő működésére gyakorolt következményeit.

3. A regionális irányítóbizottság az új, jogilag kötelező erejű európai uniós jogi aktusok tekintetében:

4. Az e szerződés aláírása és hatálybalépése között elfogadott új kötelező erejű európai uniós jogi aktusok esetében, amelyekről a szerződő feleket tájékoztatták, a tájékoztatás kézhezvételének napját kell a beterjesztés időpontjának tekinteni. A regionális irányítóbizottság legkorábban e szerződés hatálybalépése után 60 nappal hozhat határozatot.

21. cikk

Miniszteri tanács

Létrejön a Miniszteri Tanács. A Miniszteri Tanács biztosítja az e szerződésben meghatározott célkitűzések elérését és feladata:

22. cikk

A miniszteri tanács a szerződő felek egy-egy képviselőjéből áll. A megfigyelőként való részvétel lehetősége valamennyi uniós tagállam előtt nyitva áll.

23. cikk

A miniszteri tanács évente ülésezik.

24. cikk

Regionális irányítóbizottság

1. Létrejön a regionális irányítóbizottság. A regionális irányítóbizottság feladata a 19. cikk sérelme nélkül e szerződés gondozása és megfelelő végrehajtásának biztosítása. Ebből a célból ajánlásokat tesz és az e szerződésben meghatározott esetekben határozatokat hoz. A regionális irányítóbizottság határozatait a szerződő felek saját szabályaikkal összhangban hajtják végre.

2. A regionális irányítóbizottság a szerződő felek egy-egy képviselőjéből és azok helyetteseiből áll. A megfigyelőként való részvétel lehetősége valamennyi uniós tagállam előtt nyitva áll.

3. A regionális irányítóbizottság egyhangúlag hozza meg döntéseit.

4. E szerződés megfelelő végrehajtása érdekében a szerződő felek megosztják egymással egyebek között az e szerződés szempontjából releváns új jogszabályokra vagy határozatokra vonatkozó információikat, és bármely szerződő fél kérésére konzultációt folytatnak a regionális irányítóbizottságban, többek között szociális kérdésekről is.

5. A regionális irányítóbizottság elfogadja eljárási szabályzatát.

6. A regionális irányítóbizottság elnöki tisztét a délkelet-európai felek felváltva töltik be, a bizottság eljárási szabályzatában meghatározandó rend szerint.

7. A regionális irányítóbizottság elnöke legalább évente kétszer ülést hív össze az e szerződés általános működésének áttekintése végett, illetve – ha azt a körülmények indokolják – valamely szerződő fél kérésére. A regionális irányítóbizottság folyamatosan figyelemmel kíséri a Bíróság esetjogának alakulását. Ennek érdekében az Európai Unió eljuttatja a délkelet-európai felekhez a Bíróság azon ítéleteit, amelyek e szerződés működése szempontjából relevánsak. A regionális irányítóbizottság három hónapon belül fellép a szerződés egységes értelmezésének fenntartása érdekében.

8. A regionális irányítóbizottság előkészíti a miniszteri tanács munkáját.

25. cikk

1. A regionális irányítóbizottság határozatai a szerződő felekre nézve kötelező erejűek. Ha a regionális irányítóbizottság valamely határozata intézkedést kíván meg a szerződő felektől, az érintett felek megtesznek minden szükséges lépést, és erről tájékoztatják a regionális irányítóbizottságot.

2. A regionális irányítóbizottság határozatait közzé kell tenni az Európai Unió Hivatalos Lapjában és a délkelet-európai felek hivatalos lapjaiban. Minden határozatban meg kell adni a szerződő felek által történő végrehajtás időpontját, valamint minden egyéb, a gazdasági szereplők számára lényegesnek tekinthető információt.

26. cikk

Technikai bizottságok

1. A regionális irányítóbizottság ad hoc munkacsoportok formájában technikai bizottságok létrehozásáról határoz. Az egyes technikai bizottságok saját hatáskörükben határozathozatali javaslatokat tehetnek a regionális irányítóbizottságnak. A technikai bizottságok a szerződő felek képviselőiből állnak. A megfigyelőként való részvétel lehetősége valamennyi uniós tagállam előtt nyitva áll.

Eseti alapon biztosítani kell releváns civil szervezetek, különösen környezetvédelmi szervezetek megfigyelőként való részvételét.

2. A technikai bizottságok elfogadják saját eljárási szabályzatukat.

3. A technikai bizottságok elnöki tisztét a délkelet-európai felek felváltva töltik be, a bizottság eljárási szabályzatukban meghatározandó rend szerint.

27. cikk

Szociális fórum

1. A szerződő felek kellő mértékben figyelembe veszik a szociális dimenziót, és elismerik annak szükségességét, hogy minden megfelelő szinten együtt kell működni a szociális partnerekkel az e szerződés végrehajtásának és hatásainak nyomon követésével kapcsolatos szociális párbeszéd előmozdítása révén.

2. A szerződő felek fontosnak tartják, hogy ügyeljenek az alábbi kulcsfontosságú területekre:

3. E szociális kérdések kezelése érdekében a szerződő felek szociális fórum létrehozásáról állapodnak meg. Az egyes szerződő felek belső eljárásaikkal összhangban kijelölik képviselőiket, akik részt vehetnek a szociális fórum megfelelő ülésein. A képviselet magában foglalja a kormányokat, valamint a munkavállalói és munkáltatói szervezeteket, továbbá minden más olyan érintett szervet, amely a napirenden lévő téma szempontjából relevánsnak minősül. Az üléseken jelen vannak és részt vesznek a közlekedési ágazat európai szociális párbeszédért felelős bizottságai, valamint az Európai Gazdasági és Szociális Bizottság képviselői. A szociális fórum megállapítja eljárási szabályzatát.

28. cikk

Állandó titkárság

Létrejön az állandó titkárság. Az állandó titkárság feladata:

29. cikk

Az állandó titkárság egy igazgatóból és a Közlekedési Közösség kérésének megfelelő összetételű személyzetből áll. Az állandó titkárság egy vagy több igazgatóhelyettesből is állhat. Munkanyelve az angol.

30. cikk

Az állandó titkárság igazgatóját a Miniszteri Tanáccsal folytatott konzultációt követően a regionális irányítóbizottság nevezi ki. Megbízatásának időtartama nem haladhatja meg a három évet. A megbízatás megújítható. Az állandó titkárság szabályait a regionális irányítóbizottság állapítja meg, különösen a titkársági személyzeti állomány felvételére, munkafeltételeire és földrajzi egyensúlyára vonatkozóan. A regionális irányítóbizottság egy vagy több igazgatóhelyettest is kinevezhet. Az igazgató a regionális irányítóbizottsággal folytatott konzultációt követően választja ki és nevezi ki a személyzetet.

31. cikk

Feladataik ellátása során az állandó titkárság igazgatója és személyzete pártatlanul járnak el, és nem kérhetnek, illetve nem kaphatnak utasításokat egyetlen szerződő féltől sem. A tagállamok előmozdítják a Közlekedési Közösség érdekeit.

32. cikk

Az állandó titkárság igazgatója vagy egy kijelölt helyettes segíti a Miniszteri Tanács, a regionális irányítóbizottság, a technikai bizottságok és a szociális fórum ülésein zajló egyeztetéseket.

33. cikk

Az állandó titkárság székhelyét a 21. cikk d) pontjával összhangban kell megállapítani.

34. cikk

Költségvetés

Minden szerződő fél hozzájárul az V. mellékletben foglaltak szerint a Közlekedési Közösség költségvetéséhez. A hozzájárulások mértékét bármely szerződő fél kérésére háromévente felül lehet vizsgálni a regionális irányítóbizottság határozatával.

35. cikk

A regionális irányítóbizottság minden évben elfogadja a Közlekedési Közösség költségvetését. A költségvetés fedezi a Közlekedési Közösség működési kiadásait, melyek a szervei feladatainak ellátásához szükségesek. Az egyes szervek kiadásait a költségvetés külön-külön részében kell meghatározni. A regionális irányítóbizottság határozatot fogad el, amelyben meghatározza a költségvetés végrehajtására, a könyvelésre és a könyvvizsgálatra, valamint az ellenőrzésre vonatkozó eljárást.

36. cikk

Az állandó titkárság igazgatója végrehajtja a költségvetést, és erről évente jelentést tesz a regionális irányítóbizottságnak. A regionális irányítóbizottság adott esetben határozhat úgy, hogy független könyvvizsgálókat bíz meg a költségvetés megfelelő végrehajtásának ellenőrzésével.

37. cikk

Vitarendezés

1. Bármely szerződő fél vitát kezdeményezhet a regionális irányítóbizottság előtt az e szerződés alkalmazásával vagy értelmezésével kapcsolatos kérdésekben, kivéve azokat az eseteket, amelyekre nézve e szerződés különleges eljárásokat határoz meg.

2. Amennyiben egy kérdésben az (1) bekezdés értelmében a regionális irányítóbizottság előtt vitát kezdeményeztek, haladéktalanul egyeztetéseket kell tartani a vitában érintett felek részvételével. Azokban az esetekben, amikor az Európai Unió nem érintett a vitában, a vitában érintett egyik fél meghívhatja az Európai Unió képviselőjét az egyeztetésekre. A vitában érintett felek megoldási javaslatot készíthetnek, amelyet haladéktalanul be kell nyújtani a regionális irányítóbizottsághoz. A regionális irányítóbizottság ezen eljárás keretében hozott határozatainak összhangban kell lenniük a Bíróság esetjogával.

3. Amennyiben egy vita kezdeményezését követően a regionális irányítóbizottság négy hónapon belül nem tud a vitát lezáró határozatot hozni, a vitában érintett felek a Bíróság elé vihetik az ügyet, ez esetben a Bíróság határozata végleges és kötelező erejű. A IV. melléklet ismerteti a Bírósághoz való beterjesztés módozatait.

38. cikk

Az információk nyilvánosságra hozatala

1. Az e szerződéssel vagy e szerződés alapján létrehozott valamennyi szerv biztosítja munkájában a lehető legszélesebb körű átláthatóságot. Ennek érdekében a szerződő felek bármely polgára, valamint a valamely szerződő fél területén lakóhellyel, illetve létesítő okirat szerinti székhellyel rendelkező természetes vagy jogi személy jogosult az e szerződéssel vagy e szerződés alapján létrehozott szervek birtokában lévő dokumentumokhoz való hozzáférésre, a (2) bekezdéssel összhangban meghatározandó elvekre és feltételekre is figyelemmel.

2. A dokumentumokhoz való hozzáférési jog általános elveit és köz- vagy magánérdeken alapuló korlátozását a regionális irányítóbizottság határozza meg az 1049/2001/EK európai parlamenti és tanácsi rendeletben (2) említett, a dokumentumokhoz való hozzáférésre vonatkozó európai uniós szabályokon alapuló szabályok alapján. A regionális irányítóbizottság által elfogadandó szabályoknak igazgatási eljárást kell előírniuk, amely lehetővé teszi a dokumentumokhoz való hozzáférés megtagadásakor e döntés újbóli megfontolását vagy felülvizsgálatát.

3. Amennyiben az e szerződéssel vagy e szerződés alapján létrehozott szervek birtokában lévő dokumentumok a környezeti ügyekben az információhoz való hozzáférésről, a nyilvánosságnak a döntéshozatalban történő részvételéről és az igazságszolgáltatáshoz való jog biztosításáról szóló egyezmény 2. cikkének 3. pontjában meghatározott környezeti információkat tartalmaznak, az ezen információkhoz való hozzáférést az említett egyezmény 4. cikkével összhangban kell biztosítani.

A regionális irányítóbizottság elfogadja az e bekezdés végrehajtásának biztosításához szükséges szabályokat. A szóban forgó végrehajtási szabályoknak igazgatási eljárást kell előírniuk, amely lehetővé teszi a környezeti információkhoz való hozzáférés megtagadásakor e döntés újbóli megfontolását vagy felülvizsgálatát.

4. A szerződő felek képviselői, küldöttei és szakértői, valamint az ezen szerződés értelmében eljáró tisztviselők és egyéb alkalmazottak feladataik megszűnését követően sem fedhetnek fel szolgálati titoktartási kötelezettség alá eső információkat, különös tekintettel a vállalkozásokra, ezek üzleti kapcsolataira vagy költségösszetevőire vonatkozó információkra.

39. cikk

Harmadik országok és nemzetközi szervezetek

1. A szerződő felek bármelyik szerződő fél kérésére a regionális irányítóbizottság keretében konzultálnak egymással:

2. Az (1) bekezdésben előírt konzultációkat sürgős esetekben a lehető leghamarabb, egyéb esetekben a kérelemtől számított három hónapon belül kell megtartani.

40. cikk

Átmeneti rendelkezések

1. Az egyrészről az Európai Unió, másrészről az érintett délkelet-európai felek között alkalmazandó átmeneti szabályokat és a megfelelő időszakokat az I–IV. jegyzőkönyv határozza meg.

2. Az egyes délkelet-európai feleknek a Közlekedési Közösség teljes körű alkalmazására történő fokozatos átállását értékelések kísérik. Az értékeléseket az Európai Bizottság végzi, együttműködésben az adott délkelet-európai féllel. Az Európai Bizottság saját kezdeményezésére, illetve az érintett délkelet-európai fél kezdeményezésére indíthatja el az értékelést.

3. Amennyiben az Európai Unió azt állapítja meg, hogy a feltételek teljesülnek, erről tájékoztatja a regionális irányítóbizottságot, majd ezt követően határoz arról, hogy az érintett délkelet-európai fél továbbléphet-e a Közlekedési Közösség következő szakaszába.

4. Amennyiben az Európai Unió azt állapítja meg, hogy a feltételek nem teljesülnek, az Európai Bizottság jelentést tesz erről a regionális irányítóbizottságnak. Az Európai Unió az érintett délkelet-európai félnek javaslatot tesz konkrét javító intézkedésekre.

HATÁLYBALÉPÉS, FELÜLVIZSGÁLAT, MEGSZÜNTETÉS ÉS EGYÉB RENDELKEZÉSEK

41. cikk

Hatálybalépés

1. E szerződést az aláíró feleknek belső rendelkezéseikkel összhangban meg kell erősíteniük vagy jóvá kell hagyniuk. A megerősítő vagy jóváhagyó okiratokat letétbe kell helyezni az Európai Unió Tanácsának főtitkárságán, amely értesíti a többi aláírót, és a letéteményes valamennyi egyéb feladatát ellátja.

2. Ez a szerződés az Európai Unió és legalább négy délkelet-európai fél megerősítő vagy jóváhagyó okirata letétbe helyezésének időpontjától számított második hónap első napján lép hatályba. Azon aláíró felek számára, amelyek ezen időpont után erősítik meg vagy hagyják jóvá e szerződést, e szerződés a megerősítő vagy jóváhagyó okirat letétbe helyezése napjától számított második hónap első napján lép hatályba.

3. Az (1) és a (2) bekezdéstől eltérve, az Európai Unió és legalább három délkelet-európai fél dönthet úgy, hogy egymás között az aláírás időpontjától kezdve ideiglenesen alkalmazzák e szerződést a hazai jogalkalmazással összhangban, és erről értesítik a letéteményest, aki értesíti a többi szerződő felet.

42. cikk

Felülvizsgálat

A szerződést bármelyik szerződő fél kérésére, de legkésőbb hatálybalépése után öt évvel felülvizsgálják.

43. cikk

Megszüntetés

1. Bármelyik szerződő fél felmondhatja e szerződést a letéteményes értesítése útján, aki a felmondásról tájékoztatja a többi szerződő felet. Amennyiben e szerződést az Európai Unió mondja fel, úgy az az erről szóló értesítés időpontjától számított egy év múlva hatályát veszti. Amennyiben a szerződést valamely délkelet-európai fél mondja fel, a megállapodás csak e szerződő fél tekintetében veszti hatályát az értesítés időpontjától számított egy év múlva.

2. Az Európai Unió tagjává vált délkelet-európai fél a csatlakozás időpontjától kezdve e megállapodás tekintetében automatikusan megszűnik délkelet-európai fél lenni, ehelyett uniós tagállammá válik.

44. cikk

Nyelvek

Ez a szerződés egy-egy eredeti példányban az Európai Unió intézményei és a délkelet-európai felek hivatalos nyelvein készült; e szövegek mindegyike egyaránt hiteles.

Съставено в Брюксел на девети октомври през две хиляди и седемнадесета година.

Hecho en Bruselas, el nueve de octubre de dos mil diecisiete.

V Bruselu dne devátého října dva tisíce sedmnáct.

Udfærdiget i Bruxelles den niende oktober to tusind og sytten.

Geschehen zu Brüssel am neunten Oktober zweitausendsiebzehn.

Kahe tuhande seitsmeteistkümnenda aasta oktoobrikuu üheksandal päeval Brüsselis.

Έγινε στις Βρυξέλλες, στις εννέα Οκτωβρίου δύο χιλιάδες δεκαεπτά.

Done at Brussels on the ninth day of October in the year two thousand and seventeen.

Fait à Bruxelles, le neuf octobre deux mille dix-sept.

Sastavljeno u Bruxellesu devetog listopada godine dvije tisuće sedamnaeste.

Fatto a Bruxelles, addì nove ottobre duemiladiciassette.

Briselē, divi tūkstoši septiņpadsmitā gada devītajā oktobrī.

Priimta du tūkstančiai septynioliktų metų spalio devintą dieną Briuselyje.

Kelt Brüsszelben, a kétezer-tizenhetedik év október havának kilencedik napján.

Magħmul fi Brussell, fid-disa’ jum ta’ Ottubru fis-sena elfejn u sbatax.

Gedaan te Brussel, negen oktober tweeduizend zeventien.

Sporządzono w Brukseli dnia dziewiątego października roku dwa tysiące siedemnastego.

Feito em Bruxelas, em nove de outubro de dois mil e dezassete.

Întocmit la Bruxelles la nouă octombrie două mii șaptesprezece.

V Bruseli deviateho októbra dvetisícsedemnásť.

V Bruslju, dne devetega oktobra leta dva tisoč sedemnajst.

Tehty Brysselissä yhdeksäntenä päivänä lokakuuta vuonna kaksituhattaseitsemäntoista.

Som skedde i Bryssel den nionde oktober år tjugohundrasjutton.

Sačinjeno u Briselu devetog dana oktobra u godini dvijehiljadesedamnaestoj.

Составен во Брисел на деветиот ден од месецот октомври во две илјади и седумнаесеттата година.

Sačinjeno u Briselu devetog dana oktobra dvije hiljade sedamnaeste godine.

BËRË në Bruksel, më nëntë tetor, dy mijë e shtatëmbëdhjetë.

Сачињено у Бриселу деветог дана октобра у години двијехиљадеседамнаестој.

За Европейския съюз Por la Unión Europea Za Evropskou unii For Den Europæiske Union Für die Europäische Union Euroopa Liidu nimel Για την Ευρωπαϊκή Ένωση For the European Union Pour l'Union européenne Za Europsku uniju Per l'Unione europea Eiropas Savienības vārdā – Europos Sąjungos vardu Az Európai Unió részéről Għall-Unjoni Ewropea Voor de Europese Unie W imieniu Unii Europejskiej Pela União Europeia Pentru Uniunea Europeană Za Európsku úniu Za Evropsko unijo Euroopan unionin puolesta För Europeiska unionen Për Republikën e Shqipërisë Za Bosnu i Hercegovinu Za Bosnu i Hercegovinu 3a Боснy и Xерueroвннy Za Bivšu Jugoslovensku Republiku Makedoniju